Sewe beseer tydens TUT-betogings | Maroela Media
"Sewe persone is beseer toe 'n onderonsie uitgebreek het onder 'n groep werkers wat betoog oor die #OutsourcingMustFall-veldtog," het Willa de Ruyter, woordvoerder van die universiteit, gesê. "Die persone is na 'n hospitaal geneem vir verdere behandeling."
Die Suid-Afrikaanse Polisiediens en TUT-kampusveiligheidsdienste het die situasie onder beheer gebring. "Aktiwiteit by die kampus in Pretoria-Wes duur voort soos normaalweg," het De Ruyter bygevoeg.
Aktiwiteit by TUT se twee Soshanguve-kampusse bly Woensdag opgeskort ná studentebetogings op 29 Februarie hervat het. "Die veiligheid van die TUT-gemeenskap op hierdie kampusse en openbare eiendom moet ten alle tye in gedagte gehou word," het sy gesê. "Ons monitor deurgaans die situasie en sal na verwagting [vandag] 'n aankondiging maak wanneer bedrywighede sal hervat."
TUT se eMalahleni (Witbank)-kampus bly gesluit tot verdere kennisgewing ná betogings oor studentebehuising. "Die saak ontvang dringende aandag," het De Ruyter verduidelik. "Dit is 'n saak van dringendheid vir TUT-bestuur dat bedrywighede by die onderskeie kampusse so gou as moontlik moet hervat."
Joe dit is nou jammer dat hulle seergekry het..
Dit word net elke dag meer duidelik dat daar meer privaat tersiêre instansies benodig word. Dit blyk dat dit die enigste oplossing vir al die oproer is. Akademia opskud asb. dit kan nie so aangaan nie.
Hulle betoog oor studentebehuising? Ha! Hulle brand dan af! Moet ons dan nou wraggies vir hulle 'n Nkandla by elke kampus bou om hulle tevrede te stel?
Net doodsnaaks dat alles "#MUST FALL", en niks "#WE STAND FOR" of "#WE'VE ACCOMPLISHED", nie…..
"#we've accomplished" beteken "effort"/moeite – en dit verg energie en breinkrag. Daar's maar min daarvan.